09/03/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.80693. Apertura do trámite de competencia de proxectos da solicitude de concesión para accionamento de muíño fariñeiro mediante derivación do rego de Potapiñeiras, no lugar do Granxeo, parroquia de Golán, no concello de Melide

ANUNCIO da dirección de Augas de Galicia, de apertura do trámite de competencia de proxectos do expediente de solicitude de concesión para accionamento de muíño fariñeiro mediante derivación do rego de Potapiñeiras, no lugar do Granxeo, parroquia de Golán, no T. M. de Melide (A Coruña) Clave: DH. A15.80693 O ente público empresarial Augas de Galicia procede, mediante o presente anuncio, a someter a competencia de proxectos a instancia presentada relativa á solicitude de concesión para accionamento de muíño fariñeiro mediante captación no rego de Potapiñeiras, conforme preceptúan os artigos 104 e seguintes do Real Decreto 849/1986, do 11 de abril, polo que se aproba o Regulamento do Dominio Público Hidráulico (en diante RDPH), que establece un procedemento de tramitación de concesións e autorizacións administrativas para a instalación, ampliación ou adaptación de aproveitamentos hidroeléctricos. – Nome e enderezo do peticionario: Control e Inspección Reglamentaria, S. L. Rúa Padres Pasionistas, n.º 16 36650 Caldas de Reis – Destino do aproveitamento: uso de muíño fariñeiro – Caudal medio equivalente de auga solicitado: 9,85 l/s – Caudal máximo instantáneo de auga solicitado: 9.85 l/s – Corrente de onde se derivarán as augas: Rego Potapiñeiras (código 2440440501). – Termo municipal onde radican as obras: Melide (A Coruña). A antedita petición tramitarase de conformidade co disposto no artigo 105 do RDPH, abríndose deste modo o trámite de competencia de proxectos para que no prazo dun (1) mes, a contar desde a publicación deste anuncio no Boletín Oficial da provincia da Coruña, o peticionario presente instancia concretando a correspondente petición e demais aspectos previstos no antedito artigo 105 e achegue á mesma o proxecto e demais documentación prescrita no artigo 106 do Regulamento, admitíndose tamén, durante este prazo, outras peticións que teñan o mesmo obxecto que aquela ou sexan incompatibles coa mesma, podéndose presentar, xunto con estas, proxectos en competencia. Denegarase a tramitación posterior de toda petición que supoña unha utilización de caudal superior ao dobre do que figura máis enriba como petición base do concurso, de acordo co artigo 105 do RDPH, sen prexuízo de que, o peticionario que o pretenda poida, dentro do prazo fixado neste anuncio para a admisión de peticións, acollerse á tramitación indicada no parágrafo 3 do antedito artigo 105 do RDPH, remitindo a súa petición na forma prevista no artigo 104 do mesmo, e solicitando a paralización do trámite da solicitude publicada inicialmente. Neste caso, á petición achegará resgardo acreditativo do ingreso na Caixa Xeral de Depósitos da Consellería de Facenda e Administración Pública dunha fianza pola cantidade de sesenta mil (60.000) euros por cada m 3 /s de caudal solicitado, para responder da presentación do documento técnico correspondente á súa petición. O desprecintado dos documentos técnicos realizarase na forma sinalada no artigo 107 do RDPH e terá lugar transcorridos quince días dende a conclusión do prazo de presentación de peticións nas dependencias do edificio administrativo de Augas de Galicia, sitas na rúa Tomiño, 16-baixo, 15781, Santiago de Compostela. As peticións xunto cos documentos técnicos e ambientais deberán presentarse na sede electrónica da Xunta de Galicia, (https://sede.xunta. gal) indicando no destino a Consellería de Infraestruturas e Mobilidade, Augas de Galicia. En toda a documentación achegada deberá referenciarse a clave do expediente que figura no encabezamento deste anuncio. Santiago de Compostela (documento asinado dixitalmente). O subdirector xeral do Dominio Público Hidráulico de Augas de Galicia, Elena Julia Bricolle Teuler, o 25 de febreiro de 2022